CELEX: 32016D0203(01)
Language: fi
Date: 2016-02-02 00:00:00
Title: Komission päätös, annettu 2 päivänä helmikuuta 2016, Euroopan kulttuuriperintötunnuksen saavien kohteiden nimeämisestä vuodelle 2015

3.2.2016   
            
            
               FI
            
            
               Euroopan unionin virallinen lehti
            
            
               C 40/3
            
         KOMISSION PÄÄTÖS,
   annettu 2 päivänä helmikuuta 2016,
   Euroopan kulttuuriperintötunnuksen saavien kohteiden nimeämisestä vuodelle 2015
   (2016/C 40/03)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan kulttuuriperintötunnusta koskevan Euroopan unionin toimen perustamisesta 16 päivänä marraskuuta 2011 annetun Euroopan parlamentin ja neuvoston päätöksen N:o 1194/2011/EU (1) ja erityisesti sen 14 artiklan 1 kohdan,
   sekä katsoo seuraavaa:
   
               (1)
            
            
               Eurooppalainen raati toimitti 2 päivänä joulukuuta 2015 komissiolle raporttinsa kohteiden valintaprosessista Euroopan kulttuuriperintötunnuksen myöntämiseksi vuodelle 2015, ja komissio nimeää raadin suositukset huomioon ottaen kohteet, joille tunnus myönnetään.
            
         
               (2)
            
            
               Päätöksen N:o 1194/2011/EU 15 artiklan mukaisesti jokaista tunnuksen saanutta kohdetta olisi seurattava säännöllisesti sen varmistamiseksi, että kohde täyttää edelleen kriteerit ja toteuttaa sitä koskevassa hakemuksessa esitettyä hanketta ja työsuunnitelmaa,
            
         ON PÄÄTTÄNYT SEURAAVAA:
   Ainoa artikla
   Euroopan kulttuuriperintötunnus myönnetään seuraaville kohteille: neandertalinihmisen esihistoriallinen löytöpaikka ja Krapinan museo (Kroatia), Premyslidien linna ja arkkihiippakunnan museo Olomoucissa (Tšekki), Sagresin niemeke (Portugali), keisarillinen palatsi (Itävalta), Tarton yliopiston historiallinen kokonaisuus (Viro), Franz Lisztin musiikkiakatemia (Unkari), Mundaneum (Belgia), ensimmäisen maailmansodan itärintaman hautausmaa nro 123 (Puola) ja Strasbourgin EU-kortteli (Ranska).
   
      Tehty Brysselissä 2 päivänä helmikuuta 2016.
      
         
            Komission puolesta
         
         Tibor NAVRACSICS
         
            Komission jäsen
         
      
   
   
      (1)  EUVL L 303, 22.11.2011, s. 1.